Fuad Axundov

**Fuad Hüseyn oğlu Axundov** () — Azərbaycanlı jurnalist, Bakı tarixi və memarlığı üzrə tədqiqatçı, bələdçi, teleaparıcı.

## Həyatı
Fuad Axundov 1968-ci il aprelin 21-də Bakı şəhərində ziyalı ailəsində anadan olub.
1975–1985 — Bakı şəhəri 23 nömrəli orta məktəb şagirdi.
1985–1992 — Bakı Dövlət Universitetinin Şərqşünaslıq fakültəsində oxuyub, bakalavr dərəcəsi alıb.
1992-ci ildə Norveçin Oslo şəhərindəki yay məktəbində təhsil alıb.
2000–2001 — ABŞ-ın Harvard Universitetinin Dövlət idarəetmə məktəbində oxuyub (Master in public administration, KSG, Harvard), magistr dərəcəsi alıb.
2008–2016 — Kanadada, Toronto Universitetinin Ontario təhsil araşdırmaları institutunda oxuyub (Master in arts in education. OISE/UofT), magistr dərəcəsi alıb.

## Fəaliyyəti
1989–1990-cı illərdə Bakı şəhərində Respublika Narkoloji Dispanserində xəstəxana işçisi kimi çalışıb.
1992–1993-cü illərdə Bakıda 189 saylı məktəbdə rus dili və ədəbiyyatı, və ingilis dilini tədris etmişdir. Bakı şəhərinin tarixi haqqında fakultativ dərslər aparırdı.
2006–2011-ci illərdə İctimai Televiziya kanalında "Бакинские тайны" (Bakının sirləri) tarixi verilişlər proqramın müəllifi və aparıcısı.
2020-ci ildən AzTV-də *"Əsrlər, Nəsillər"* proqramın müəllifi və aparıcısıdı.
AZƏRTAC İnformasiya Agentliyində, "Бакинский рабочий" (Bakinski raboçi), "Вышка" (Vışka), "525-ci qəzet" qəzetlərində, o cümlədən "Ваш дом" (Sizin ev), "Баку" (Bakı), "Azerbaijan International" jurnallarında vaxtaşırı çap olunur, bir sıra müxtəlif nəşrlərin müəllifidir.
2023-cü ilin dekabr ayından etibarən vaxtaşırı "Qafqaz Xəbərləri" YouTube layihəsinin verilişlərinə dəvət olunur.

## Ailəsi
Valideynləri: atası — Hüseyn Məmməd-Həsən oğlu Axundov (1945–2022) — şərqşünas, ərəb dili müəllimi, anası — Alla İqorevna Krayevskaya (1941–2003) — şərqşünas, ərəb dili müəllimi.
Həyat yoldaşı: Şaxanə Oktay qızı Məmmədova (1968), 1999–2020-ci illərdə nikahda idilər.
Övladı: Maqsud (1999).

## Hərbi karyerası
1986–1988-ci illərdə SSRİ Silahlı Qüvvələrində, Moskva vilayətinin Reutov şəhərində hərbi tikinti qruplarında xidmət göstərmişdir.
1993-cü ildən 2007-ci ilə qədər İnterpolun Milli Mərkəzi Bürosunun əməkdaşı, polis polkovnik-leytenantıdır.

## Təltif və mükafatları

* "Humay" Milli mükafatı laureatı — 2 may 2006
* Dövlətlərarası "Mir" teleradio şirkətinin "Бриллиант содружества" (Birlik Brilyantı) müsabiqəsinin "Ən yaxşı mədəni və təhsil proqramı" nominasiyasının laureatı — 2006-cı il dekabr
* "Tərəqqi" medalı — 2 oktyabr 2023

## Filmoqrafiya
Azərbaycan Dövlət Televiziyasında nümayiş olunan "Əsrlər, Nəsillər" layihəsi çərçivəsində "Fortis Construction"ın sponsorluğu ilə çəkilmiş sənədli filmlər:

* Посвящение Баку. Чёрный Город (2020)
* Посвящение Баку. Павел Потоцкий (2020)
* Куcaрская Баллада (Кусары, Азербайджан, документальный фильм) (2020)
* Посвящение Баку. Баилов Мыс (2020)
* Посвящение Баку. Балаханская летопись (2020)
* Посвящение Баку. Таинственный Сабаильский замок (2020)
* Посвящение Баку. Мечеть Биби-Эйбат (2020)
* Наши немцы. Летопись азербайджанских швабов (2020)
* Посвящение Баку. Амирджан: История мечетей (2020)
* Кавказский Иерусалим в Азербайджане (2021)
* Южнокавказская геральдика (документальный фильм) (2021)
* "Али и Нино". Долгая дорога домой (2022)
* Our Germans. Chronicle of Azerbaijani Swabians (2022)
* Азербайджaнская Эривань (2024)

## İstinadlar